**[ΔΙΑΓΡΑΦΗ ΑΠΟ ΤΟ ΤΜΗΜΑ ΜΕΜ – ΕΚΔΟΣΗ ΑΠΟΦΟΙΤΗΡΙΟΥ](http://euler.math.uoc.gr/~dept/wp/?topic=%ce%b4%ce%b9%ce%b1%ce%b3%cf%81%ce%b1%cf%86%ce%b7-%ce%b1%cf%80%ce%bf-%cf%84%ce%bf-%cf%84%ce%bc%ce%b7%ce%bc%ce%b1-%ce%bc%ce%b5%ce%bc-%ce%b5%ce%ba%ce%b4%ce%bf%cf%83%ce%b7-%ce%b1%cf%80%ce%bf%cf%86%ce%bf)**

Για τον/την φοιτητή/τρια που επιθυμεί να διαγραφεί από τα μητρώα φοιτητών του Τμήματος, θα πρέπει (ο/η ίδιος/α ή κάποιο νόμιμα εξουσιοδοτημένο από εκείνον/η πρόσωπο), να καταθέσει στη Γραμματεία του Τμήματος :

* συμπληρωμένη την σχετική **ΑΙΤΗΣΗ ΕΚΔΟΣΗΣ ΑΠΟΦΟΙΤΗΡΙΟ**Υ
* την ακαδημαϊκή ή την αστυνομική του ταυτότητα

Παρακαλείται ο/η ενδιαφερόμενος/η να έχει φροντίσει να τακτοποιήσει τυχόν εκκρεμότητες με τη βιβλιοθήκη αν υπάρχουν.

**Η διαδικασία διαγραφής μπορεί να γίνει και εξ’ αποστάσεως ως εξής**:

Ο/Η ενδιαφερόμενος/η πηγαίνει με την αστυνομική του/της ταυτότητα στο πλησιέστερο Κ.Ε.Π., και στη συμπληρωμένη **ΑΙΤΗΣΗ ΕΚΔΟΣΗΣ ΑΠΟΦΟΙΤΗΡΙΟΥ** της Γραμματείας μας ή σε υπεύθυνη δήλωση Ν.1599/1986, όπου αναφέρει το αίτημα του και το λόγω που το αιτείται, ζητάει να του γίνει η γνησιότητα της υπογραφής από τον υπάλληλο.

Ο/Η ενδιαφερόμενος/η αποστέλλει με fax ή email στη Γραμματεία την συμπληρωμένη και υπογεγραμμένη **ΑΙΤΗΣΗ ΕΚΔΟΣΗΣ ΑΠΟΦΟΙΤΗΡΙΟΥ** και φωτοτυπία της αστυνομική του/της ταυτότητα

Η Γραμματεία μας, αφού λάβει τα παραπάνω (και την αίτηση και ακαδημαϊκή ταυτότητα), εκδίδει το πιστοποιητικό διαγραφής.

Στην περίπτωση που ο/η ενδιαφερόμενος/η επιθυμεί να έχει και το πρωτότυπο πιστοποιητικό, μπορεί είτε να ζητήσει από τη Γραμματείας μας να του αποσταλεί ταχυδρομικώς σε κάποια συγκεκριμένη διεύθυνση, ή να καλέσει ο/η ίδιος/α courier  να το παραλάβει (με δική του/της χρέωση) από τη Γραμματεία. Στην αίτηση, πρέπει οπωσδήποτε να αναφέρεται ο τρόπος με τον οποίο επιθυμεί ο/η αιτών/ούσα να παραλάβει το αποφοιτήριο, καθώς και ένα τηλέφωνο επικοινωνίας μαζί του/της.

**Επιτυχόντες σε διαφορετική Σχολή ή Τμήμα της Τριτοβάθμιας Εκπαίδευσης από το ΤΜΕΜ που επιθυμούν τη διαγραφή τους**

Μέσα από την ηλεκτρονική εφαρμογή οι επιτυχόντες, στην περίπτωση που έχουν εγγραφεί από προηγούμενο έτος στο ΤΜΕΜ, θα δηλώνουν το Τμήμα ΜΕΜ στο οποίο είναι ήδη εγγεγραμμένοι και θα αιτούνται ταυτόχρονα τη διαγραφή τους, προκειμένου να ολοκληρωθεί η εγγραφή στη νέα Σχολή ή στο νέο Τμήμα. Δε χρειάζεται να αιτηθούν δηλαδή τη διαγραφή τους από τη Γραμματεία, εκτός αν η επιτυχία αφορά στρατιωτικές σχολές, όπου ακολουθείται η παραπάνω διαδικασία.